शीर्षक: अब ऋतिक रोशन के लिए 'नहीं रुकेंगे' शाहरुख ख़ान!\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
शाहरुख ख़ान

पहले शाहरुख की 'रईस' सलमान की फ़िल्म 'सुल्तान' के साथ रिलीज होने वाली थी, लेकिन दो बड़े सितारों के आमने-सामने आने पर बिज़नेस को नुकसान उठाना पड़ता. इसके चलते शाहरुख अपनी फ़िल्म 'रईस' को थोड़ा पीछे ले गए लेकिन इसके बाद उन्हें कोई फेस्टिव तारीख नहीं मिली. 

दिवाली पर पहले से ही करण जौहर की 'ऐ दिल है मुश्किल' और अजय देवगन की 'शिवाय' रिलीज होने वाली थी, वहीं क्रिसमस पर आमिर ख़ान 'दंगल' लेकर हाज़िर थे.  

ये पढ़ें

हॉलीवुड के लिए मरा नहीं जा रहा: ऋतिक रोशन

शाहरुख़ ख़ान पर भारी तारीख़ पर तारीख़

2016: ब्रेक अप और ट्रोलिंग का साल

ऋतिक रोशन

ऐसे में शाहरुख साल 2017 के पहले "हॉलीडे वीकेंड" को भुनाने के लिए शुक्रवार की जगह बुधवार 25 जनवरी को ही अपनी तैयार फ़िल्म को रिलीज़ करना चाह रहे थे. 

अब इसी तारीख़ को ऋतिक रोशन की फ़िल्म 'क़ाबिल' की रिलीज़ भी पहले से तय है. दोनों ही फ़िल्मों के टकराव में ऋतिक रोशन को लगता है कि नुकसान फ़िल्म इंडस्ट्री को उठाना होगा. 

ऋतिक रोशन ने मीडिया को दिए बयान में कहा, "हमारी फ़िल्मों का टकराव दुर्भाग्यपूर्ण है लेकिन अब यह हो रहा है तो मैं जानता हूं कि इससे दर्शक बंटेंगे और फ़िल्म इंडस्ट्री को कम से कम 100 करोड़ नुकसान होगा ही."

शाहरुख ख़ान

ऋतिक रोशन मानते हैं कि शाहरुख़ अपनी फ़िल्म को थोड़ा और आगे बढ़ा सकते थे क्योंकि शाहरुख ने अपनी फ़िल्म की रिलीज़ काफ़ी बाद में तय की है.

ऋतिक और शाहरुख को अपनी फ़िल्मों की चिंता इसलिए भी है क्योंकि उनकी पिछली फ़िल्में 'मोहेनजोदाड़ो' और 'फ़ैन' अच्छा प्रदर्शन नहीं कर पाई थीं.

फिलहाल तो इन दोनों ही फ़िल्मों को बुधवार को ही रिलीज किया जाएगा और 26 जनवरी (गुरुवार) की छुट्टी के साथ आगे आने वाले वीकेंड का फ़ायदा दोनों ही फ़िल्मों के निर्माता उठाना चाहेंगे.  

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)